Spanyolországban a kvalifikáción 19. lett, ezzel megelőzve a mögötte végző csapattársát. A futamon a 12. helyen intették le és ismét csapattársa előtt végzet, aki a 14. lett. Monte-Carlóban az időmérő edzésen a 17. időt érte el. A verseny 49. körében a két sauberes között vita volt a rádión, Ericsson azt kérte, Nasr engedje el. A brazil ellenállt, Ericsson a Rascasse-ban előzni próbált, összeakadtak, össze is törték az autójukat. Ericsson rajtbüntetést kapott a felügyelőktől a következő futamra. Kanadában a kvalifikáción a 19 időt érte el, de az előző futamról hozott rajtbüntetése miatt a 21. kockából rajtolhatott. A versenyt a 15. helyen fejezte be. Az európai nagydíjon, amit Bakuban rendeztek meg a kvalifikáción a 20. időt érte el, a versenyt pedig a 17. helyen fejezte be. Az Osztrák versenyhétvégén az időmérő edzésen az utolsó előtti helyett szerezte meg, csapattársa előtt. Jolyon Palmer, Rio Haryanto és Felipe Nasr sárga zászló hatálya alatt túllépték a megengedett sebességet, ezért 3-3 rajthelyes büntetést kaptak. Danyiil Kvjat autóját az időmérő edzésen történt balesetét követően újra kellett építeni, ezért a boxutcból kellett rajtolnia. Ezek a büntetések miatt végül a 19. pozícióból rajtolhatott el a versenyen, de Felipe Massa autóján a futam előtt orrkúpot cseréltek, ezzel pedig megsértették a parc fermé szabályait, ezért a boxutcából kellett rajtolnia, ezért még egy pozíciót nyert a rajtrácson. A versenyt végül a 15. helyen 1 kör hátrányba teljesítette. A brit nagydíj harmadik edzésén Ericsson nagyot bukott, csúnyán összetörte az autót. Szerencsére ki tudott szállni a kocsiból. Autóját teljesen újra kellett építeni, így csak a boxutcából indulhatott, miután orvosaitól megkapta vasárnap a rajtengedélyt. A futamon a 11. körben az erőforrás meghibásodása miatt feladni kényszerült a versenyt.